laion/Wikipedia-Exotic huggingface dataset:
ג'וני ויליאמס

ג'וני ויליאמס (באנגלית: Jonny Williams; נולד ב-9 באוקטובר 1993) הוא כדורגלן ולשי, המשחק בעמדת הקשר בג'ילינגהאם. ויליאמס התחיל את הקריירה שלו בקבוצת הילדים של קריסטל פאלאס, אליה הצטרף בגיל 9 והמשיך לשחק בה עד לקבוצת הבוגרים. ב-16 באוגוסט 2011, ויליאמס ערך את הופעת הבכורה שלו בקבוצה הבוגרת במשחק הליגה נגד קובנטרי סיטי. ב-13 בספטמבר 2011, ויליאמס הבקיע את שער הבכורה שלו בקבוצה במשחק נגד ויגאן את'לטיק במסגרת גביע הליגה האנגלי. במהלך העונה, ויליאמס סבל מפציעה ולא זכה להרבה דקות משחק, אך בסיומה חתם על חוזה לחמש שנים במועדון. ב-27 בפברואר 2014, ויליאמס הושאל לאיפסוויץ' טאון לתקופה של חודש. ב-29 בספטמבר 2014, ויליאמס הושאל בשנית לאיפסוויץ' עד לאמצע העונה, אך חזר אליה במרץ 2015 עד לסיום העונה. ב-10 בספטמבר 2015, ויליאמס הושאל לנוטינגהאם פורסט בהסכם שנחתם עד ל-16 בינואר 2016, אך הוא עזב את הקבוצה טרם סיום החוזה עקב פציעות. ב-22 בינואר 2016, ויליאמס חתם במילטון קיינס דונס לתקופה של 93 ימים. ב-31 באוגוסט 2016, חזר לקדנציה רביעית באיפסוויץ' טאון בה שיחק עד לסיום העונה. ב-31 באוגוסט 2017, ויליאמס הושאל לסנדרלנד עד לסיום העונה. ב-24 בפברואר 2018, ויליאמס כבש את השער הראשון שלו בסנדרלנד בתיקו 3-3 נגד מידלסברו. ב-4 בינואר 2019, ויליאמס שוחרר מקריסטל פאלאס וחתם בצ'רלטון את'לטיק עד לסיום העונה. ב-18 ביולי 2019, ויליאמס חתם על חוזה לשנה נוספת במועדון. ב-31 באוקטובר 2020, ויליאמס הבקיע את שער הבכורה שלו במועדון בניצחון 0–2 נגד פורטסמות'. ב-1 בפברואר 2021, ויליאמס חתם בקארדיף סיטי. ב-13 באוגוסט 2021 ויליאמס חתם בסווינדון טאון. ב-14 ביוני 2023 חתם בג'ילינגהאם ויליאמס, גדל באנגליה, אך החליט לייצג את ויילס. הדבר התאפשר בזכות העובדה שאביו נולדת בעיר אנגלסי. ויליאמס, הוא השחקן השני הצעיר בתולדות הנבחרת הצעירה של ויילס. ב-3 באוקטובר 2011, ויליאמס זומן לראשונה לסגל הנבחרת הבוגרת. ב-22 במרץ 2013, ויליאמס ערך את הופעת הבכורה שלו בנבחרת הבוגרת בניצחון 2–1 נגד סקוטלנד. באוקטובר 2020, ויליאמס הבקיע את שער הבכורה שלו בנבחרת בניצחון 0–1 נגד בולגריה. ויליאמס, נכלל בסגל הנבחרת לקראת יורו 2020. נכלל בסגל נבחרת ויילס לטורניר מונדיאל 2022. קארדיף סיטי פלייאוף העלייה של הפוטבול ליג צ'מפיונשיפ: 2013 צ'רלטון את'לטיק פלייאוף העלייה של הפוטבול ליג הראשונה: 2019 אישיים הכדורגלן הצעיר של השנה בקריסטל פאלאס: 2012/2013 שער העונה של איפסוויץ' טאון: 2013/2014 מדיה וקבצים בנושא ג'וני ויליאמס בוויקישיתוף ג'וני ויליאמס, באתר Transfermarkt ג'וני ויליאמס, באתר Soccerway ג'וני ויליאמס, באתר BDFutbol ג'וני ויליאמס, באתר WorldFootball.net ג'וני ויליאמס, באתר National Football Teams ג'וני ויליאמס, באתר FootballDatabase.eu Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
ג'ורדן לארסון

ג'ורדן לארסון (בשוודית: Jordan Larsson; נולד ב-20 ביוני 1997) הוא כדורגלן שוודי, המשחק בעמדת החלוץ בפ.צ. קופנהגן. לארסון, נולד ברוטרדם שבהולנד. הוא בנו של כדורגלן העבר הנריק לארסון ונקרא על שמו של מייקל ג'ורדן. כאשר היה בן 7, לארסון הצטרף ללה מאסיה. בגיל 9, חזר עם משפחתו לשוודיה והצטרף לקבוצת הילדים של הוגבורג. בגיל 15, הצטרף לקבוצה הבוגרת ששיחקה בליגה הרביעית השוודית. ב-24 ביולי 2014, לארסון חתם לחמש שנים בהלסינגבורג מליגת העל השוודית. 3 ימים לאחר מכן, לארסון ערך את הופעת הבכורה שלו בקבוצה בתיקו 1-1 נגד ארברו. ב-26 באוגוסט, לארסון הבקיע צמד בניצחון 1–4 נגד טורסלנדה במסגרת הגביע השוודי. בנובמבר 2014, מונה אביו למאמנו בהלסינגבורג. ב-6 ביוני 2015, לארסון הבקיע את שער הליגה הראשון שלו בקבוצה, בניצחון 0–3 נגד אטווידברג. ב-2 בינואר 2017, לארסון חתם בניימכן מליגת העל ההולנדית. 10 ימים לאחר מכן, לארסון ערך את הופעת הבכורה שלו בקבוצה בניצחון 0–1 נגד וילם II. ב-18 באוגוסט, הבקיע צמד בניצחון 1–3 נגד אלמיירה סיטי. ב-2 בינואר 2018, לארסון חזר לשוודיה, כאשר חתם לשלוש שנים בנורשפין. ב-23 באוגוסט 2018, לארסון הבקיע שלושער בניצחון 0–10 נגד ברוטבי מהליגה השישית, במסגרת הסיבוב השני של הגביע השוודי. ב-18 ביולי 2019, לארסון ערך את הופעת הבכורה שלו בזירה האירופית, בניצחון 1–2 נגד סנט פטריק את'לטיק האירית במסגרת מוקדמות הליגה האירופית, בו גם הבקיע את שער הבכורה שלו בזירה האירופית. ב-2 באוגוסט 2019, לארסון חתם בספרטק מוסקבה מליגת העל הרוסית תמורת כ-4 מיליון אירו. ב-27 באוקטובר 2019, לארסון הבקיע צמד בניצחון 0–3 בדרבי נגד לוקומוטיב מוסקבה. ב-5 באוגוסט 2022 חתם לשלוש עונות בשאלקה 04. ב-28 בינואר 2023 הושאל לפ.צ. קופנהגן. בצעירותו, לארסון שיחק בנבחרות הצעירות של שוודיה. ב-7 בינואר 2018, לארסון ערך את הופעת הבכורה שלו בנבחרת הבוגרת, בתיקו 1-1 נגד אסטוניה במשחק ידידות שנערך באבו דאבי. יומיים לאחר מכן, הבקיע את שער הבכורה שלו בנבחרת במשחק ידידות נגד מולדובה שנערך בדוחה. לארסון נכלל בסגל הנבחרת לקראת יורו 2020. מדיה וקבצים בנושא ג'ורדן לארסון בוויקישיתוף ג'ורדן לארסון, ברשת החברתית אינסטגרם ג'ורדן לארסון, באתר Transfermarkt ג'ורדן לארסון, באתר Soccerway ג'ורדן לארסון, באתר WorldFootball.net ג'ורדן לארסון, באתר National Football Teams ג'ורדן לארסון, באתר FootballDatabase.eu Forward Jordan Larsson joins FC Schalke 04, Fußball, ‏2022-08-05 (באנגלית אמריקאית)
עונת 1979/1980 בליגת העל ההולנדית

עונת 1979/1980 הייתה העונה ה-24 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. ויטסה ארנהם והארלם ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו אקסלסיור רוטרדם ווילם II שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.
תומאס איאן גריפית

תומאס איאן גריפית (באנגלית: Thomas Ian Griffith; נולד ב-18 במרץ 1962) הוא שחקן, מפיק, סופר ואמן לחימה אמריקאי, שכיכב בסרטים ובטלוויזיה. הוא התפרסם כשגילם את טרי סילבר בסרט "קראטה קיד 3" משנת 1989, תפקיד שהוא חזר לגלם בסדרת הטלוויזיה של נטפליקס, "קוברה קאי", בעונה הרביעית. גריפית נולד בהרטפורד, קונטיקט, בנם של מרי אן (לבית אוניל), שעבדה בסטודיו למחול, ושל תומאס ג'וזף גריפית'. הופעת הבכורה של גריפית בקולנוע הייתה בסרט "קראטה קיד 3" משנת 1989, בו גילם את טרי סילבר, מומחה יריב באמנויות לחימה המשפיע על דניאל לרוסו נגד חברו והמנטור שלו מיאגי. בשנת 1996, כיכב בסרט "הולו פוינט" לצד טיה קארר, ודונלד סאת'רלנד. הוא הופיע גם בסרט "ערפדים" של הבמאי ג'ון קרפנטר משנת 1998 בתפקיד הערפד הראשי ג'אן וולק, ובסרט "XXX", משנת 2002, בו גילם את הסוכן ג'ים מקגראת'. תפקיד הטלוויזיה הראשון שלו היה באופרת הסבון "עולם אחר", בתפקיד קטלין יואינג, אותו שיחק בין השנים 1984–1987. בשנת 1999 שיחק בסרט הטלוויזיה "Secret of Giving" לצד ריבה מקנטייר. באותה שנה, הוא הופיע בקליפ של מקנטייר לשיר "מה אתה אומר". הוא גם גילם את דמותו של השחקן רוק הדסון בסרט טלוויזיה משנת 1990, "רוק הדסון". הוא הופיע בהופעות אורח במספר סדרות טלוויזיה טלוויזיה, כולל "כחום הלילה", "סוכן סמוי" ו"מגרש ביתי". בין השנים 2013–2017, כתב מעת לעת את התסריט לכמה מפרקי הסדרה "גרים" ובה הוא גם מפיק שותף החל משנת 2015. בשנת 2021, פורסם כי הוא ישחזר את תפקידו כטרי סילבר אותו גילם בסרט "קראטה קיד 3", בעונה הרביעית של סדרת הטלוויזיה "קוברה קאי". גריפית נשוי לשחקנית מרי פייג' קלר מאז 1991, ולהם שני בנים. הוא מחזיק בחגורה שחורה בקנפו קראטה וטאקוונדו. תומאס איאן גריפית, במסד הנתונים הקולנועיים IMDb (באנגלית) תומאס איאן גריפית, באתר AllMovie (באנגלית) תומאס איאן גריפית, באתר Rotten Tomatoes (באנגלית) תומאס איאן גריפית, באתר Metacritic (באנגלית) תומאס איאן גריפית, במסד הנתונים הקולנועיים KinoPoisk (ברוסית) "Thomas Ian Griffith Biography (1962?-)". אורכב מ-המקור ב-6 בספטמבר 2012. נבדק ב-27 באוגוסט 2017. some sources cite 1962... {{cite web}}: (עזרה) Clary, David W. (במרץ 1993). "Meet the Karate Kid's Worst Enemy". Black Belt. p. 18. Griffith, 32... {{cite news}}: (עזרה) [interview necessarily conducted prior to March 1993 publication date] Petski, Denise; Petski, Denise (27 במאי 2021). "Terry Silver Returns In 'Cobra Kai' Season 4". Deadline (באנגלית אמריקאית). נבדק ב-27 במאי 2021. {{cite web}}: (עזרה)
השתגעתי

"השתגעתי" הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-6 באוקטובר 2015, על ידי חברת התקליטים הפי"ל, כסינגל השביעי מתוך האלבום. הסינגל הבא שהוציאה אחריו הוא "באמצע יום", שיצא לאור בפברואר 2016. השיר הגיע למקום השני במדיה פורסט ולמקום הרביעי ברדיו אמצע הדרך. השיר נכתב על ידי מאיה בוסקילה ודיקלה והופק על ידי ינון יהל. ברדיו סול סקרו את השיר וכתבו "עם רקורד מדהים של שרשרת להיטי ענק, ולקראת אלבום חדש שייצא בקרוב, מוציאה מאיה בוסקילה את "השתגעתי". סינגל חדש שכתבה והלחינה יחד עם דיקלה. שילוב כוחות של שתיים מהקולות הנשיים בשטח". בתקופה בה יצא השיר הסתכסכה בוסקילה עם תחנת הרדיו גלגלצ, באומרה: "גלגלצ תחנה של בריונים", תוך הסתייגות משיטת הפעילות של התחנה. בהמשך, הצהירה במאקו כי "השתגעתי" הוא "להיט שעובד נפלא בהופעות ומקום ראשון בכל תחנות הרדיו, וגלגלצ לא הכניסו אותו לפלייליסט כנקמה בי. כשיש עניינים אישיים אתה כבר לא מקצועי. וכשזה לא מקצועי אתה צריך מישהו מקצועי שיטפל בזה". כאמור, השיר דורג במצעדים של מדיה פורסט, רדיו אמצע הדרך ורשת ג', אך לא בזה של גלגלצ. הווידאו קליפ הרשמי של השיר פורסם ב-26 באוקטובר 2015, שלושה שבועות לאחר צאתו כסינגל. בתחילת הקליפ, ניתן לראות את בוסקילה בחדר חשוך והבזקים של ברקים מסביבה. בהמשך, ניתן לראות את פרצופה מוטמע בתוך פרצוף של גבר ואותה מתחילה לשיר את השיר. לאורכו של הקליפ מופיעים הגבר ובוסקילה בסצנות שונות. נכון למאי 2021, מונה הצפיות של הקליפ והאודיו עומדים על למעלה מ-130 אלף צפיות. סרטון השיר "השתגעתי" באתר יוטיוב לדף השיר באתר הספרייה הלאומית מאיה בוסקיהל - "השתגעתי" מאיה בוסקילה - באמצע יום המצעד הרשמי של מדיה פורסט מאיה בוסקילה - "השתגעתי" - מילים מאיה בוסקילה "השתגעתי", באתר רדיו סול עמי פרידמן, מאיה בוסקילה: "גלגלצ תחנה של בריונים", באתר ynet, 14 ביולי 2015 עמי פרידמן, מאיה בוסקילה על גלגלצ: "אני יצרתי את זה", באתר ynet, 2 בנובמבר 2015 מאיה בוסקילה - השתגעתי - הקליפ הרשמי מאיה בוסקילה - השתגעתי
טקס פרסי האקדמיה הבריטית לטלוויזיה 2021

טקס פרסי האקדמיה הבריטית לטלוויזיה 2021 נערך ב-6 ביוני 2021, כהוקרה על הצטיינות בטלוויזיה בריטית בשנת 2020. שמות המועמדים פורסמו ב-28 באפריל 2021, ואילו המועמדים לפרס "רגעים שחייבים לראות של וירג'ין מדיה" פורסמו יום קודם, ב-27 באפריל 2021. את הטקס הנחה השחקן ריצ'רד איואדי שנה שנייה ברציפות. התוכנית היחידה שזכתה במספר פרסים הייתה "להרוס אותך", בכיכובה של יוצרת הסדרה מיקיילה קול, שזכתה בפרס המיני-סדרה הטובה ביותר והשחקנית הטובה ביותר. פרס באפט"א לטלוויזיה "BAFTA announce timeline and rule changes for Television & Television Craft Awards 2021". British Academy of Film and Television Arts. 15 באוקטובר 2020. נבדק ב-2021-04-05. {{cite web}}: (עזרה) "Virgin Media's Must-See Moment 2021". British Academy of Film and Television Arts. 27 באפריל 2021. נבדק ב-2021-04-27. {{cite web}}: (עזרה) "BAFTA Names TV Awards Hosts; Nick+ Launches On Rakuten In Japan; 'Viewpoint' Sales; Half Yard Bolsters Development — Global TV Briefs". Deadline. 20 באפריל 2021. נבדק ב-2021-04-20. {{cite web}}: (עזרה)
פורד מאבריק (2021)

פורד מאבריק (באנגלית: Ford Maverick) היא מכונית קומפקטית במרכב טנדר בעלת חמישה מקומות ישיבה, שמיוצרת על ידי פורד משנת 2021. היא הוצגה ביוני 2021. המאבריק הוא הטנדר הקטן ביותר של פורד, והוא משווק בשוק האמריקאי בלבד. כשבוע לאחר הצגתו קיבלה פורד כ-36,000 הזמנות למאבריק. באוגוסט 2021 בוצעו למעלה מ-100,000 הזמנות לטנדר. בינואר 2019 הכריזה פורד על כוונתה להשיק טנדר המבוסס על פלטפורמת פורד C2 המשמש את פורד פוקוס. שמה של הפורד מאבריק מגיע עוד משנות השבעים עם מכונית קומפקטית בשם פורד מאבריק שיוצרה בין השנים 1969–1977. המאבריק משווקת עם שתי יחידות הנעה. מערכת הנעה היברידית המשלבת בין מנוע בנזין בנפח 2.5 ליטר המספק כ-167 כוחות סוס עם מנוע חשמלי המספק כ-127 כוחות סוס. תיבת הילוכים רציפה. מנוע בנזין בנפח 2.0 ליטר טורבו המספק כ-250 כוחות סוס. תיבת הילוכים אוטומטית בעלת שמונה הילוכים. ישנה אפשרות להנעה קדמית או הנעה כפולה. מדיה וקבצים בנושא פורד מאבריק בוויקישיתוף אתר האינטרנט הרשמי של פורד מאבריק (באנגלית אמריקאית) פורד מאבריק 2022 החדש נחשף - טנדר קומפקטי עם הנעה היברידית, באתר קארטיוב, ‏10 ביוני 2021 new ford maverick will be much smaller than the ranger, באתר קאר בוז, ‏26 בספטמבר 2020 No Maverick For You: Ford's New Small Pickup Won't Go To Europe, באתר מוטור 1, ‏09 ביוני 2021 פורד מאבריק 2022 כבר יש 36,000 הזמנות, באתר מוטור 1, ‏17 ביוני 2021 Ford Maverick Hits 100,000 Reservations, Most Are From Three States, Motor1.com (באנגלית) Jim Farley Confirms Ford Compact Pickup is Coming, באתר גלגל החדשות, ‏22 בינואר 2019 קובי זוילי, פורד מאבריק - טנדר קטן והיברידי, באתר פורטל הרכב גיר, ‏13 ביוני 2021
הקצאת זיכרון דינמית

במדעי המחשב, הקצאה דינמית היא הקצאתו של זיכרון אחסון עבור תוכנת מחשב, במהלך זמן הריצה של התוכנית. זוהי דרך לפזר בעלות על משאבי זיכרון מוגבלים בין חלקים רבים של מידע וקוד, זאת מכיוון שניתן להקצות זיכרון לפי הצורך המתפתח בלבד, ואין צורך שהתוכנה תתפוס מראש זיכרון עבור המקרה הגרוע ביותר (אנ'). זיכרון שהוקצה דינמית, נשאר מוקצה עד שישוחרר במפורש, על ידי התוכניתן או על ידי מנגנון אחר המטפל בכך (כמו אספן זבל הקיים בחלק מסביבות הריצה), דבר השונה בתכלית מדרך הטיפול בהקצאתו של זיכרון אוטומטי או סטטי. נאמר כי לאובייקט כזה, אשר הוקצה דינמית, יש אורך חיים דינמי. הבעיה הראשית של אלגוריתמים המסתמכים על הקצאה דינמית, היא להימנע מקיטוע (פרגמנטציה) פנימי וחיצוני, יחד עם שמירה על יעילות ההקצאה ושחרור המשאבים. כמו כן, לרוב האלגוריתמים אשר בשימוש, קיימת הבעיה שמספר רב של הקצאות קטנות עלול לגרום לבזבוז משאבים עקב הצורך בשמירת מידע על ההקצאה. הקצאת זיכרון מתבצעת בדרך כלל על ידי פניה למערכת ההפעלה. יכולים להיווצר תנאים שיגרמו להקצאה להיכשל, למשל כאשר מערכת ההפעלה לא מצליחה למצוא זיכרון פנוי בגודל המבוקש. בגלל בעיה זו, אפליקציות קריטיות כמו מערכות למטוסים אינן משתמשות בהקצאה דינמית. הדבר מקשה על הפיתוח אך מוסיף ליציבות ולביטחון, שכן ברור שאם האפליקציה החלה לעבוד, יש לה את כל המשאבים על מנת להמשיך עד שתזדקק לזיכרון נוסף. איסוף זבל הקצאה סטטית דליפת זיכרון מאגר זיכרון ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
פלטפורמת פורד C2

פלטפורמת פורד C2 (באנגלית: Ford C2 platform) היא פלטפורמת רכב שפותחה על ידי פורד משנת 2018. היא החליפה את פלטפורמת פורד C1 שימשה את המכוניות קומפקטיות שלה. המודרליות של הפלטפורמה מאפשרת להשתמש בה לדגמים שונים, המפחיתים עלויות פיתוח על פני כלי רכב נוספים. שלא כמו קודמה ניתן להשתמש בה למכוניות עם בסיס גלגלים ארוך. מכוניות שמשתמשות בפלטפורמה הזאת נבדקו וקיבלו ציון טוב בכל הנוגע למאפיני הנסיעה. פורד פוקוס - מהדור הרביעי פורד קוגה - מהדור השלישי פורד ברונקו ספורט פורד מאבריק לינקולן קורסאייר פורד מונדיאו (סין) פורד איוס לינקולן זפיר (סין) "Ford C2 Platform Info, Specs, Wiki". Ford Authority (באנגלית אמריקאית). נבדק ב-2020-07-04. Panait, Mircea (2018-04-17). "Ford C2 Platform Described as "Holy Grail" by Head of Engineering". autoevolution (באנגלית). נבדק ב-2020-07-04. Holmes, Jake. "Ford to save money by using just five platforms for all its models". Roadshow (באנגלית). נבדק ב-2020-07-04. "Ford Focus ride & handling". Autocar (באנגלית). נבדק ב-2020-07-04. "Ford C2: the architecture done better". Autocar (באנגלית). נבדק ב-2020-07-04.
MTV Unplugged in New York

MTV Unplugged in New York הוא אלבום הופעה אקוסטי של להקת הגראנג' האמריקנית נירוונה. האלבום זכה בפרס גראמי עבור אלבום המוזיקה האלטרנטיבית הטוב ביותר לשנת 1996. האלבום הוקלט ב-18 בנובמבר 1993, אולם הוא היה הראשון שהוציאה הלהקה לאחר מותו של סולנה קורט קוביין, באפריל 1994. מבקרים רבים שיבחו את הגישה המוזיקלית השקטה יותר שנירוונה נקטה בה בהופעה זו, ואת הטעם המוזיקלי המגוון של הלהקה. האלבום כולל גרסאות כיסוי לשירים של דייוויד בואי, הווזלינס והמיט פאפטס. מטרתו המקורית של קוביין הייתה לבחור מספר רצועות מן ההופעה ולהוציא אותן כבי-סיידס במשך 1994, והכוונה מעולם לא הייתה להוציא את האלבום במתכונת בה הוא יצא. About a Girl היה הסינגל היחיד שיצא לקידום האלבום. האלבום הגיע למקום הראשון במצעד הבילבורד האמריקני. כל השירים נכתבו והולחנו על ידי קורט קוביין (למעט היכן שמצוין אחרת).  מידע על האלבום MTV Unplugged in New York באתר MusicBrainz מידע על האלבום MTV Unplugged in New York באתר AllMusic האלבום MTV Unplugged in New York באתר Discogs האלבום MTV Unplugged in New York באתר ספוטיפיי נועה הרשקוביץ‏, עשרים שנים למופע האנפלאגד של נירוונה והוא עדיין רלבנטי ומצמרר, באתר וואלה, 18 בנובמבר 2013 Kurt Cobain's MTV Unplugged guitar sells for $6m at auction,‏ BBC,‏ 21 ביוני 2020
יחסי סיישל–צרפת

יחסי סיישל–צרפת הם יחסי החוץ בין סיישל וצרפת. בשנת 1756 תפסו הצרפתים את האיים וכינו אותם על שם שר האוצר הצרפתי, ז'אן מורו דה סשל (אנ'). הבריטים נאבקו עם הצרפתים על השליטה בסיישל בין השנים 1794–1811 עד שלבסוף האיים עברו אליהם בשנת 1814. היחסים הדו-צדדיים בין צרפת לסיישל מצוינים. כאשר התקפות פיראטיות על סיישל החלו בתחילת 2009, זכתה להערכה רבה תגובתה המהירה והיעילה של צרפת, שכללה סיוע של כוחות הצבא הצרפתי באזור האוקיינוס ההודי הדרומי (FAZSOI) למשמר החופים של סיישל. בממוצע, הצי הצרפתי מגיע לוויקטוריה שמונה פעמים בשנה, ומשקף את מצוינות היחסים הצבאיים הדו-צדדיים. יחסים אלו מטופחים במידה רבה בזכות קרבתה של ראוניון. אין מחלוקות טריטוריאליות ריבוניות בין צרפת לסיישל והנושא השנוי במחלוקת הנוגע להחלטת משרד הכלכלה והאוצר ב-6 בינואר 2020 להוסיף את סיישל לרשימת המדינות והשטחים שאינם משתפים פעולה (NCCT) ביחס לנושאי מס, הידועים לרוב רשימת מקלטי המס, עקב אי-החלפת מידע. צרפת היא שחקנית כלכלית מרכזית בסיישל והייתה הלקוחה השלישית בגודלה במדינה והספקה השנייה בגודלה בשנת 2018. בשנת 2019 הסתכם הסחר בין צרפת לסיישל ב-159 מיליון אירו, בהשוואה ל-178 מיליון אירו בשנת 2018. הייצוא הצרפתי לסיישל בשנת 2019 הסתכם ב-57 מיליון אירו (61 מיליון אירו בשנת 2018). היבוא הצרפתי מאיי סיישל עמד על 102 מיליון אירו בשנת 2019 (117 מיליון אירו בשנת 2018), ומהווה גירעון סחר צרפתי של 46 מיליון אירו לשנת 2019. יבוא צרפת מסיישל מורכב כמעט כולו מטונה משומר (90 מיליון אירו). אולם האינטרסים הצרפתיים נותרים מוגבלים בהתחשב בגודל השוק. מבחינת המניות, צרפת הייתה המשקיעה הזרה השנייה בגודלה בסיישל בשנת 2018, לאחר מאוריציוס. הנוכחות הצרפתית מתרכזת בכמה מגזרים כמו ציי דיג (SAPMER), קייטרינג לחברות תעופה (SERVAIR), הובלות בינלאומיות (AGS) וטיפול במים (Eiffage / Hydrotech). כמה מפעילים צרפתים נוכחים באופן פרטני בתיירות (אירוח, קייטרינג, השכרת סירות, מועדוני צלילה וכו') ובפעילויות שירות אחרות (ייעוץ, נדל"ן, מולטימדיה וכו'). במאי 2016 נחתם הסכם בין משרד התיירות והתרבות של סיישל לבין מוזיאון הצי הלאומי הצרפתי אשר יספק לממשלת סיישל את המומחיות שלה (למשל הכשרה) להקמת מוזיאון ימי של סיישל. סיישל מצידה תתמוך במוזיאונים הלאומיים של חיל הים הצרפתי על ידי מתן מומחיותה בתיקון ושיפוץ דגמים ימיים. שיתוף פעולה פורה נערך גם עם מוזיאון הטבע בפריז. לאוניברסיטה החדשה של סיישל (שנוסדה בשנת 2011) יש שותפויות עם האוניברסיטאות בורדו, פריז וראוניון, כאשר ההסכם אמור להיחתם בקרוב עם האחרונה להכשרת רופאים מתמחים. סיישל מחזיקה בצרפת שגרירות בפריז. צרפת מחזיקה בסיישל שגרירות בוויקטוריה. מדיה וקבצים בנושא יחסי סיישל–צרפת בוויקישיתוף יחסי סיישל–צרפת באתר משרד החוץ הצרפתי יחסי סיישל–צרפת באתר משרד החוץ הצרפתי שגרירות סיישל בצרפת שגרירות צרפת בסיישל
יחסי הממלכה המאוחדת – סיישל

יחסי הממלכה המאוחדת–סיישל הם יחסי החוץ בין הממלכה המאוחדת וסיישל. בשנת 1756 תפסו הצרפתים את האיים וכינו אותם על שם שר האוצר הצרפתי, ז'אן מורו דה סשל (אנ'). הבריטים נאבקו עם הצרפתים על השליטה בסיישל בין השנים 1794 ו-1811 עד שלבסוף האיים עברו אליהם בשנת 1814. סיישל הפכה למושבה של הכתר הבריטי. רק בשנת 1976 ניתנה עצמאות לאיים שנשארו חלק מחבר העמים הבריטי, ומיד לאחר קבלת העצמאות כוננו שתי המדינות יחסים דיפלומטיים. סיישל מחזיקה בבריטניה נציבות עליונה בלונדון. בריטניה מחזיקה בסיישל נציבות עליונה בוויקטוריה. מדיה וקבצים בנושא יחסי הממלכה המאוחדת – סיישל בוויקישיתוף הנציבות העליונה של סיישל בבריטניה הנציבות העליונה של בריטניה בסיישל
כארמידס (דיאלוג אפלטוני)

כארמידס (ביוונית: Χαρμίδης) הוא דיאלוג של אפלטון, הדן בטבעה ובתועלתה של המתינות. סוקרטס מדבר בדיאלוג זה עם כארמידס, דודו של אפלטון, ועם בן דודו של כארמידס, קריטיאס. באתונה כארמידס וקריטיאס היו ידועים כמי שלקחו חלק בשלטון של שלושים הטיראנים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. כארמידס, צעיר אתונאי נאה, אשר על שמו הדיאלוג, מדבר עם סוקרטס, וטוען בתחילה כי להיות מתון ומרוסן פירושו לעשות הכול בשלווה. טענה זו מופרכת על ידי סוקרטס, לאחר שכארמידס מודה שהמתינות היא טובה תמיד ואין בה שום רע, וכיוון שזריזות במקרים מסוימים עדיפה על שלווה ואיטיות, אין זה יכול להיות שמתינות פירושה שלווה. אז כארמידס מעלה את האפשרות שמתינות פירושה ענווה. סוקרטס מפריך טענה זו גם כן, כאשר הוא מצטט את הומרוס (משורר יווני) מיצירתו ה"אודיסיאה" ואומר: "ענווה אינה טובה לאדם עני", ומכיוון שמתינות היא טובה תמיד, לא יכול להיות שפירושה ענווה. בנקודה זו כארמידס מעלה את הטענה כי מתינות פירושה "לעשות את עניינינו אנו", אשר גם אותה מפריך סוקרטס בצטטו את הדוגמה, שאומן יכול להיות מתון ומרוסן על אף שהוא עושה עבודה בעבור אחרים. בהמשך הדיון מעלה כארמידס הצעות נוספות ל"מהי מתינות", אשר גם אותן שולל סוקרטס. בשלב מסוים מגיע כארמידס למצב שבו אין לו שום רעיון להגדרה של מושג זה. הוא מצוי באפוריה. בשלב זה הוחלט כי כארמידס ישוב אל סוקרטס כדי להמשיך ללמוד ממנו ולקבל את התשובה לשאלה - "מהי מתינות". מדיה וקבצים בנושא כארמידס בוויקישיתוף
יחסי גרמניה–סיישל

יחסי גרמניה–סיישל הם יחסי החוץ בין גרמניה וסיישל. הרפובליקה של סיישל הפכה עצמאית ב-29 ביוני 1976, וב-3 ביולי 1976 כוננו סיישל והרפובליקה הדמוקרטית הגרמנית יחסים דיפלומטיים. הרפובליקה הפדרלית של גרמניה כוננה גם היא יחסים דיפלומטיים עם סיישל ב-18 בינואר 1977. היחסים המדיניים הם טובים ושיתוף הפעולה הדו-צדדי הוא הרמוני וידידותי. בשנת 2019 ביקרו 72,500 גרמנים באיים והפכו את השוק הגרמני לשוק המוביל של סיישל עם עלייה של 18 אחוזים לעומת השנה שקדמה לה. התיירות מהווה כ-26 אחוזים מהתוצר המקומי הגולמי ותיירות הייתה המגזר הכלכלי העיקרי ואחד ממקורות המטבע החוץ העיקריים במדינה, לצד ענף הדייג ושירותי הפיננסים. תיירים גרמנים כמו גם עסקים הפעילים בתחום האנרגיה המתחדשת מהווים את עמוד השדרה של חילופי כלכלה ישירים בין גרמניה לסיישל. בשנת 2017 שווי המסחר-הדו צדדי היה 30.9 מיליון דולר. גרמניה ייצאה סחורות בשווי 16.6 מיליון דולר לסיישל, בעיקר מכונות, מוצרי חשמל ואופטיקה. יבוא גרמניה מסיישל בעיקר דגים ומוצרי דגים הסתכם ב-14.3 מיליון דולר. בגלל הכנסות המדינה הגבוהות יחסית לנפש בהשוואה לאפריקה שמדרום לסהרה (מעל 16,434 דולר בשנת 2018), סיישל אינה מדינה שותפה לשיתוף פעולה לפיתוח גרמני. יש לה, עם זאת, הסכמי שיתוף פעולה עם קרן המטבע הבינלאומית והבנק העולמי וכן אירופה ובנק האפריקאי לפיתוח. איי סיישל מקדמים בהצלחה את השימוש באנרגיה מתחדשת: החשמל הסביבתי הראשון של המדינה הופק על ידי טורבינות רוח מאז 2013. היו כמה פרויקטים של אנרגיה סולארית שמבוצעות על ידי חברות גרמניות כחלק מהמתחדשים של המשרד הפדרלי לענייני כלכלה ואנרגיה. איי סיישל תומכים ב"כלכלה הכחולה "כמנגנון למימוש פיתוח כלכלי בר קיימא המתבסס על כלכלה מבוססת אוקיינוס. בהקשר של יוזמת האקלים הבינלאומית, המשרד הפדרלי הגרמני לאיכות הסביבה, שמירת טבע, בנייה ובטיחות גרעינית (BMUB), תומך בסיישל בשבעה פרויקטים אזוריים. שירות החילופין האקדמי הגרמני מציע מלגות ללימוד, לימוד או מחקר בגרמניה ובאיי סיישל. בשנת 2018 היו 8 סטודנטים גרמנים באיי סיישל ושלושה בעלי מלגות מאיי סיישל בגרמניה. בספטמבר 2018, הגנים הבוטניים רומברגפארק בדורטמונד חתמו על הסכם עם הגנים הבוטניים הלאומיים של סיישל על חילופי מדענים, מומחים וצוותים טכניים ועל סיוע הדדי בתחומי גננות, אקולוגיה, חינוך, שימור המגוון והמחקר. סיישל אינה מיוצגת בגרמניה לא בדרג השגרירות ולא בדרג הקונסוליה. גרמניה מיוצגת בסיישל באמצעות שגרירותה בניירובי, קניה, ובנוסף מחזיקה קונסוליית כבוד בוויקטוריה. מדיה וקבצים בנושא יחסי גרמניה–סיישל בוויקישיתוף יחסי גרמניה–סיישל באתר משרד החוץ הפדרלי יחסי גרמניה–סיישל באתר משרד החוץ הפדרלי
יחסי סאו טומה ופרינסיפה – צרפת

יחסי סאו טומה ופרינסיפה–צרפת הם יחסי החוץ בין סאו טומה ופרינסיפה וצרפת. השפה הרשמית בסאו טומה ופרינסיפה היא פורטוגזית, אך היחסים בין צרפת לסאו טומה ופרינסיפה מושתתים על זיקה משותפת לשפה הצרפתית, שהיא נושא חובה לכל תלמידי בתי הספר התיכוניים. סאו טומה ופרינסיפה הצטרפה לארגון הבינלאומי לה פרנקופוני בשנת 1997. הצטרפות זו טיפחה את שילוב הארכיפלג בסביבה האזורית הפרנקופונית. הייצוא הצרפתי זכה לצמיחה משמעותית בשנים האחרונות והגיע ל-3.2 מיליון אירו בשנת 2017 (עלייה של 168%) עקב עלייה מתמדת במכירת הציוד המכני הצרפתי וחומר חשמלי, אשר בשנת 2017 היוו כמעט שלושה רבעים מהמכירות הצרפתיות. היבוא הצרפתי נותר גם נמוך יחסית וירד באופן עקבי מאז 2016, וצנח מתחת למיליון אירו בשנת 2017. הוא מורכב בעיקרו ממוצרים חקלאיים, בעיקר קקאו וקפה. סאו טומה ופרינסיפה מיוצגת בצרפת באמצעות שגרירותה בבריסל, בלגיה, ובנוסף מחזיקה קונסוליות כבוד בפריז ובמרסיי. צרפת מיוצגת בסאו טומה ופרינסיפה באמצעות שגרירותה בליברוויל, גבון. מדיה וקבצים בנושא יחסי סאו טומה ופרינסיפה – צרפת בוויקישיתוף יחסי סאו טומה ופרינסיפה–צרפת באתר משרד החוץ הצרפתי Sao Tome and Principe country profile, BBC News, May 1th 2018 יחסי סאו טומה ופרינסיפה–צרפת באתר משרד החוץ הצרפתי נציגויות סאו טומה ופרינסיפה בצרפת שגרירות צרפת בגבון
שער הניצחון (מוסקבה)

שער הניצחון המוסקבאי (ברוסית: Московские Триумфальные ворота) הוא שער ניצחון, הממוקם במוסקבה. השער נבנה בשנים 1829–1834 לפי פרויקט של אוסיפ בובה, בכיכר טברסקאיה זסטבה, כהוקרה על ניצחון העם הרוסי במלחמה להגנת המולדת 1812. השער פורק בשנת 1936. עותק של השער נבנה בשנים 1966–1968 בשדרת קוטוזובסקי פרוספקט, כיום - כיכר הניצחון באזור הר ההשתחוות. תחנת המטרו הקרובה ביותר היא פארק פובדי. מדיה וקבצים בנושא שער הניצחון בוויקישיתוף https://www.mos.ru/en/news/item/20298073/
אליפות ישראל באתלטיקה 2021

אליפות ישראל ה-85 באתלטיקה נערכה בין ה-13 ל-14 ביוני 2021 באצטדיון הדר יוסף שבתל אביב. אליפות ישראל באתלטיקה 2021, כתבה באתר של איגוד האתלטיקה בישראל, 10 ביוני 2021. מקצועות בהם אלופי ישראל הוכתרו שלא במסגרת אליפות ישראל באתלטיקה. אינו אזרח ישראלי ולכן לא הוכתר כאלוף ישראל